"Hamlet Canalla", la próxima obra de l’Off Romà
31 de juliol 2017

El dimecres 2 d'agost, a les 20:30 hores, tindrà lloc la representació teatral _Hamlet Canalla_ en el Centre Cultural Mario Monreal. L'espectacle, amb un preu de 7 euros, forma part de la programació del festival Sagunt a Escena i s'emmarca en la secció Off Romà. L’obra serà en valencià.​

![](/media/0ikfhkvb/41-hamletcanalla-cuerpo.jpg)  

La funció, dirigida per Joan Peris i interpretada per Josep Manel Casany i Ximo Solano, és una història en la qual, la versió “canalla” de _Hamlet_ altera la visió d'un dels personatges teatrals més grans de la història, d’este mesies que ho fa tot per “salvar” el seu poble. 

La versió de _Hamlet_ de William Shakespeare, el _Hamlet Canalla_, escrita per l'autor valencià Manuel Molins, té la facilitat de fer reflexionar sobre temes actuals com la corrupció, la política, el masclisme i el teatre. La representació dóna major presència i veu a personatges del _Hamlet_ original. Els "silenciats" com la mare, l'espectre del pare o Ofelia servixen per a ajudar a generar la reflexió que es busca.

Dos grans actors de l'escena valenciana, Josep Manel Casany i Ximo Solano, sota la direcció de Joan Peris, donen vida als personatges. Ximo Solano és un Hamlet actual i Josep Manel Casany és Ofèlia, Gertrudis, Horari i l'Espectre.

Cal destacar que, l'actor Josep Manel Casany, ha sigut finalista als Premis MAX com a millor actor protagonista d'esta obra.

Este muntatge és la primera coproducció de l’Institut Valencià de Cultura (IVC) i la Companyia Teatre Micalet. Així mateix, també és la primera proposta amb la qual arranca el cicle de quatre coproduccions de l'entitat autonòmica amb companyies valencianes per a la temporada 2016-2017.

​

*   [](http://www.facebook.com/sharer.php?u=https://aytosagunto.es/va/actualitat/hamlet-canalla-la-proxima-obra-de-l-off-roma/ "Facebook")
*   [](http://twitter.com/share?url=https://aytosagunto.es/va/actualitat/hamlet-canalla-la-proxima-obra-de-l-off-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hamlet-canalla-la-proxima-obra-de-l-off-roma/ "Linked In")
*   [](mailto:?body=https://aytosagunto.es/va/actualitat/hamlet-canalla-la-proxima-obra-de-l-off-roma/)